Държавен вестник, бр. 12, 2021 г., стр. 137

БРОЙ  12	
Д Ъ Р Ж А В Е Н  В Е С Т Н И К 	
СТР.  137  
(5) Бенефициерът може да подаде ново 
искане за издаване на удостоверение за въз-
становяване на надплатени от него средства, 
когато съгласно издаденото му удостоверение 
по ал. 4 размерът на надплатените средства по 
ал. 3, т. 2 е по-малък от размера на средствата 
по ал. 3, т. 1, като представи нова справка, 
издадена от лицето по чл. 36ж, ал. 1, т. 1, за 
платените му и внесени от него във фонд 
„Сигурност на електроенергийната система“ 
средства за компонентата.
(6) Удостоверението по ал. 5 се издава 
в срок до 10 работни дни от постъпване на 
искане от бенефициера, като се прилагат 
съответно чл. 6 и 7.
(7) Удостоверенията по ал. 3 и 5 се съоб-
щават на заявителя и на фонд „Сигурност на 
електроенергийната система“ в тридневен 
срок от издаването им.“
§ 11. В чл. 10 се правят следните изменения:
1. В ал. 1 думите „ново заявление“ се заме-
нят със „заявление, в което да посочи новите, 
съответно променените, обстоятелства,“.
2. В ал. 2 думите „ново искане“ се заменят 
с „искане, в което да посочи новите, съответно 
променените, обстоятелства,“.
§ 12. В чл. 11 се правят следните изменения 
и допълнения:
1. В ал. 1 т. 2 се изменя така:
„2. изменя или допълва издадена заповед 
или издадено удостоверение;“.
2. В ал. 2 след думите „на заявителя“ се 
добавя „и на фонд „Сигурност на електро- 
енергийната система“.
§ 13. В чл. 12 се правят следните изменения 
и допълнения:
1. В ал. 1 думите „лицето, което съгласно 
правилата по чл. 91, ал. 2 от Закона за енер-
гетиката извършва плащанията към общест-
вения доставчик на цената за задължения към 
обществото,“ се заменят с „лицето по чл. 36ж, 
ал. 1, т. 1 от Закона за енергетиката“.
2. В ал. 2 думите „Лицето, което съгласно 
правилата по чл. 91, ал. 2 от Закона за енер-
гетиката извършва плащанията към общест-
вения доставчик на цената за задължения 
към обществото,“ се заменят с „Лицето по 
чл. 36ж, ал. 1, т. 1 от Закона за енергетиката“.
3. Създават се ал. 3 и 4:
„(3) Бенефициерът представя на фонд 
„Сигурност на електроенергийната система“ 
заверено копие от удостоверението по чл. 9а, 
ал. 4 или 6 в срок до 10 работни дни от датата 
на съобщаването му по електронна поща.
(4) Надплатените средства, подлежащи 
на възстановяване, се възстановяват от фонд 
„Сигурност на електроенергийната система“ 
в срок до 30 работни дни от представяне на 
копието от удостоверението.“
§ 14. Създава се чл. 12а:
„Чл. 12а. (1) През периода, в който бенефи-
циер ползва помощ, то трябва да осъществява 
икономическата дейност или икономическите 
дейности съгласно заповедта за предоставяне 
на помощ.
(2) Когато установи, че бенефициерът не 
изпълнява условието по предходната алинея, 
министърът на енергетиката издава заповед 
за отмяна на заповедта за предоставяне на 
помощ.“
§ 15. В чл. 13 се правят следните изменения:
1. В ал. 1:
а) в т. 1 думите „на бенефициер по чл. 4, 
ал. 1“ се заличават;
б) точка 2 се изменя така:
„2. издава заповед за обезсилване или от-
мяна на удостоверение по чл. 9, чл. 9а, ал. 4 
или 6, когато такова е било издадено.“
2. В ал. 2 думата „предоставена“ се заменя 
с „получена“.
3. Алинея 3 се изменя така:
„(3) След влизането є в сила заповедта се 
изпраща на:
1. лицето по чл. 36ж, ал. 1, т. 1 от Закона 
за енергетиката – за прекратяване предоста-
вянето на помощта;
2. бенефициера – за доброволно възстано-
вяване на неправомерно получената помощ;
3. фонд „Сигурност на електроенергийна-
та система“ за предприемане на действия за 
възстановяване на неправомерно получената 
помощ, в случай че бенефициерът не я въз-
станови доброволно.“
§ 16. В чл. 16, т. 3 думите „и размер“ се 
заличават.
§ 17. Член 17 се изменя така:
„Чл. 17. (1) Министърът на енергетиката 
чрез извършване на проверки от оправомо-
щени от него лица осъществява превантивен, 
текущ и последващ контрол по прилагането 
на наредбата и мониторинг на бенефициерите 
за размера на предоставената помощ.
(2) За установяване на обстоятелства, 
свързани с надвзета или недовзета помощ, 
проверките се извършват след изтичане на 
периода, за който се отнася помощта.
(3) При установяване на надвзета помощ 
министърът на енергетиката предприема 
действия за възстановяване на надвзетото, като 
уведомява бенефициера и фонд „Сигурност на 
електроенергийната система“ за основанието 
и размера на надвзетата помощ.
(4) Бенефициерът е длъжен в срок до 7 дни 
след получаване на уведомлението да възста-
нови надвзетата помощ във фонд „Сигурност 
на електроенергийната система“.
(5) При неизпълнение на задължението по 
ал. 4 фонд „Сигурност на електроенергийната 
система“ предприема действия за възстано-
вяване на надвзетата помощ.
(6) При установяване на недовзета помощ 
министърът на енергетиката предприема 
действия за компенсиране, като уведомява